CELEX: 32010R1034
Language: fi
Date: 2010-11-15 00:00:00
Title: Komission asetus (EU) N:o 1034/2010, annettu 15 päivänä marraskuuta 2010 , asetuksen (EY) N:o 1082/2003 muuttamisesta nautaeläinten tunnistus- ja rekisteröintivaatimuksia koskevien tarkastusten osalta  ETA:n kannalta merkityksellinen teksti

16.11.2010   
            
            
               FI
            
            
               Euroopan unionin virallinen lehti
            
            
               L 298/7
            
         KOMISSION ASETUS (EU) N:o 1034/2010,
   annettu 15 päivänä marraskuuta 2010,
   asetuksen (EY) N:o 1082/2003 muuttamisesta nautaeläinten tunnistus- ja rekisteröintivaatimuksia koskevien tarkastusten osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon nautaeläinten tunnistus- ja rekisteröintijärjestelmän käyttöönottamisesta sekä naudanlihan ja naudanlihatuotteiden pakollisesta merkitsemisestä ja neuvoston asetuksen (EY) N:o 820/97 kumoamisesta 17 päivänä heinäkuuta 2000 annetun Euroopan parlamentin ja neuvoston asetuksen (EY) N:o 1760/2000 (1) ja erityisesti sen 10 artiklan johdantolauseen ja d alakohdan,
   sekä katsoo seuraavaa:
   
               (1)
            
            
               Yksityiskohtaisista säännöistä Euroopan parlamentin ja neuvoston asetuksen (EY) N:o 1760/2000 täytäntöönpanemiseksi tarkastusten vähimmäistason osalta tunnistus- ja rekisteröintijärjestelmän puitteissa 23 päivänä kesäkuuta 2003 annetussa komission asetuksessa (EY) N:o 1082/2003 (2) vahvistetaan kyseisten tarkastusten vähimmäisvaatimukset.
            
         
               (2)
            
            
               Asetuksessa (EY) N:o 1082/2003 säädettyjen paikalla tehtävien tarkastusten toimeenpanosta, josta on raportoitu vuosikertomuksissa, sekä komission asetuksessa (EY) N:o 1505/2006 (3) säädettyjen lammas- ja vuohieläimiä koskevien paikan päällä tehtävien tarkastusten toimeenpanosta saadut kokemukset puoltavat vuosittain tarkastettavien tilojen prosenttiosuuden ja eläinten määrän pienentämistä. Yleissääntönä on, että kaikkien tilalla olevien eläinten olisi kuuluttava tarkastuksen piiriin. Kun on kyse tiloista, joilla on enemmän kuin 20 eläintä, toimivaltaisten viranomaisten olisi kuitenkin voitava rajata tarkastukset koskemaan vain sopivaa edustavaa otosta eläimistä.
            
         
               (3)
            
            
               Lisäksi asetuksessa (EY) N:o 1082/2003 säädetään, että jäsenvaltioiden on toimitettava komissiolle asetuksen liitteessä I esitetyn mallin mukainen vuosikertomus, jossa annetaan yksityiskohtaiset tiedot tarkastusten toimeenpanosta.
            
         
               (4)
            
            
               Vuosikertomukseen tarvittavien tietojen keräämisen olisi oltava riittävää ja oikeassa suhteessa tavoitteisiin. Jotta raportointi olisi paremmin kohdennettua ja oikeasuhteisempaa, eräitä asetuksessa (EY) N:o 1082/2003 asetettuja vaatimuksia ja asetuksen liitteessä esitettyä kertomusmallia olisi yksinkertaistettava siten, että oleelliset tiedot tarkastusten toimeenpanosta saadaan entistä paremmin.
            
         
               (5)
            
            
               Sen vuoksi asetusta (EY) N:o 1082/2003 olisi muutettava.
            
         
               (6)
            
            
               Tässä asetuksessa säädetyt toimenpiteet ovat maatalousrahastojen komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 1082/2003 seuraavasti:
   
               1)
            
            
               Korvataan 2 artiklan 1 ja 2 kohta seuraavasti:
               ”1.   Toimivaltaisen viranomaisen on vuosittain tarkastettava vähintään kolme prosenttia tiloista.
               2.   Jos 1 kohdassa säädetyissä tarkastuksissa tulee ilmi merkittäviä puutteita asetuksen (EY) N:o 1760/2000 noudattamisessa, tarkastusten vähimmäisosuutta suurennetaan seuraavana vuotuisena tarkastusjaksona.”
            
         
               2)
            
            
               Korvataan 3 artikla seuraavasti:
               ”3 artikla
               Toimivaltaisen viranomaisen on tehtävä kaikille tilalla oleville eläimille tunnistustarkastus.
               Jos tilalla kuitenkin on enemmän kuin 20 eläintä, toimivaltainen viranomainen voi päättää tarkastaa näistä eläimistä valitun edustavan otoksen tunnistimet kansainvälisesti tunnustettujen standardien mukaisesti edellyttäen, että tarkastettujen eläinten lukumäärä on riittävän suuri, jotta voidaan 95 prosentin luottamustasolla havaita viisi prosenttia niistä tapauksista, joissa tällaisten eläinten pitäjät eivät noudata asetusta (EY) N:o 1760/2000.”
            
         
               3)
            
            
               Korvataan 5 artiklan 1 kohdan b alakohta seuraavasti:
               
                           ”b)
                        
                        
                           tarkastettujen tilojen lukumäärä;”
                        
                     
         
               4)
            
            
               Muutetaan liite I tämän asetuksen liitteen mukaisesti.
            
         2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä marraskuuta 2010.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EYVL L 204, 11.8.2000, s. 1.
   
      (2)  EUVL L 156, 25.6.2003, s. 9.
   
      (3)  EUVL L 280, 12.10.2006, s. 3.
   
      LIITE
      Korvataan asetuksen (EY) N:o 1082/2003 liite I seuraavasti:
      
         
            ”LIITE I
            
               Kertomus asetuksen (EY) N:o 1760/2000 I osaston mukaisesti tehtyjen tarkastusten tuloksista
            
            1.   Eläimiä ja tarkastuksia koskevat yleiset tiedot
            
                        Tilojen kokonaismäärä jäsenvaltiossa raportointikauden alussa (1)
                        
                     
                     
                         
                     
                  
                        Raportointikaudella tarkastettujen tilojen kokonaismäärä
                     
                     
                         
                     
                  
                        Rekisteröityjen eläinten kokonaismäärä jäsenvaltiossa raportointikauden alussa (1)
                        
                     
                     
                         
                     
                  
                        Raportointikaudella tiloilla tarkastettujen eläinten kokonaismäärä
                     
                     
                         
                     
                  2.   Puutteet asetuksen (EY) N:o 1760/2000 noudattamisessa
            
                        Tilat, joilla on todettu puutteita
                     
                     
                         
                     
                  Komission asetuksen (EY) N:o 494/98 (2) mukaisesti määrätyt seuraamukset
            
                         
                     
                     
                        Asianomaiset eläimet
                     
                     
                        Asianomaiset tilat
                     
                  
                        
                                    1.
                                 
                                 
                                    Yksittäisten eläinten siirtämistä koskeva rajoitus
                                 
                              
                     
                         
                     
                     
                         
                     
                  
                        
                                    2.
                                 
                                 
                                    Tilan kaikkien eläinten siirtämistä koskeva rajoitus
                                 
                              
                     
                         
                     
                     
                         
                     
                  
                        
                                    3.
                                 
                                 
                                    Eläinten hävittäminen
                                 
                              
                     
                         
                     
                     
                         
                     
                  
                        Yhteensä
                     
                     
                         
                     
                     
                         
                     
                  
      
      
         (1)  Tai muu kansallinen eläintilastoissa käytettävä viitepäivämäärä.
      
         (2)  EYVL L 60, 28.2.1998, s. 78.”